കണ്ണൂരിലും ഫാഷന് ഗോള്ഡ് മാതൃകയില് തട്ടിപ്പ്: നിക്ഷേപകരുടെ രണ്ടു കോടിയുമായി ലീഗ് നേതാവ് മുങ്ങി കണ്ണൂര്: ഫാഷന്ഗോള്ഡ് നിക്ഷേപ തട്ടിപ്പ് മാതൃകയില് കണ്ണൂരിലും തട്ടിപ്പ്. നിക്ഷേപകരുടെ രണ്ടുകോടിയോളം രൂപയുമായി ജ്വല്ലറി ജനറല് മാനേജരായ മുസ്ലിം ലീഗ് നേതാവ് മുങ്ങി. ലീഗിന്റെ കണ്ണൂര് പുഴാതി മേഖല പ്രസിഡന്റ് കെ.പി. നൗഷാദാണു മുങ്ങിയത്. പണം നഷ്ടപ്പെട്ട ഏഴുപേര് കണ്ണൂര് എസിപിക്ക് നല്കിയ പരാതിയുടെ അടിസ്ഥാനത്തില് കണ്ണൂര് ടൗണ് പോലീസ് കേസെടുത്തു. സ്വര്ണവും പണവും നിക്ഷേപിച്ച അമ്ബതോളം പേരാണ് തട്ടിപ്പിനിരയായത്. ഇതുസംബന്ധിച്ച് ലീഗ് ജില്ലാ, സംസ്ഥാന നേതൃത്വത്തിനും പരാതി നല്കിയതായി അറിയുന്നു. കണ്ണൂര് ഫോര്ട്ട് റോഡിലെ സി.കെ. ഗോള്ഡില് മാര്ക്കറ്റിംഗ് വിഭാഗം ജീവനക്കാരനായിരുന്നു നൗഷാദ്. ജനറല് മാനേജരെന്ന നിലയിലാണ് ഇയാള് നിക്ഷേപകരെ വലയിലാക്കിയത്. കൂടുതല് പലിശ വാഗ്ദാനം ചെയ്താണ് നിക്ഷേപം സ്വീകരിച്ചത്. കണ്ണൂര് സിറ്റി, അത്താഴക്കുന്ന്, കുന്നുംകൈ, പാപ്പിനിശേരി, വാരം, കാട്ടാമ്ബള്ളി, കുന്നാവ്, കുഞ്ഞിപ്പള്ളി, ശാദുലിപ്പള്ളി തുടങ്ങിയ പ്രദേശത്തുകാരാണ് തട്ടിപ്പിനിരയായത്. ഒരുലക്ഷം മുതല് 20 ലക്ഷം രൂപവരെ നിക്ഷേപിച്ചവരുണ്ട്. ഒരുലക്ഷത്തിന് പ്രതിമാസം 3000 മുതല് 6000 രൂപവരെ വാഗ്ദാനം ചെയ്താണ് നിക്ഷേപം സ്വീകരിച്ചത്. കൂടുതല് തുക നിക്ഷേപിക്കുന്നവര്ക്ക് കൂടുതല് പലിശ വാഗ്ദാനം ചെയ്തിരുന്നു. ജ്വല്ലറി ഒരുലക്ഷത്തിന് 1000 രൂപയായിരുന്നു പലിശ നല്കിയിരുന്നത്. മുദ്രപ്പത്രത്തില് കരാറാക്കിയാണ് നിക്ഷേപം സ്വീകരിക്കുന്നത്. പഴയ സ്വര്ണം നല്കുന്നവര്ക്ക് 11 മാസത്തിനുശേഷം പണിക്കൂലിയില്ലാതെ സമാനമായ അളവ് സ്വര്ണം നല്കുന്ന പദ്ധതിയും സി.കെ. ഗോള്ഡില് ഉണ്ടായിരുന്നു. ഇങ്ങനെയും പലരില്നിന്ന് നൗഷാദ് സ്വര്ണം സ്വീകരിച്ചിട്ടുണ്ട്. എന്നാല്, സ്വര്ണം ജ്വല്ലറിയില് എത്തിയിരുന്നില്ലെന്ന് ഉടമകള് പറയുന്നു. 35 പവന് വരെ നഷ്ടപ്പെട്ടവരുണ്ട്. മുന്കൂര് പണം നല്കാതെ സ്വര്ണം വാങ്ങിയവരില്നിന്ന് കൈപ്പറ്റിയ പണം ജ്വല്ലറിയില് അടച്ചില്ലെന്നും പരാതിയുണ്ട്. സി.കെ. ഗോള്ഡ് ഉടമകളാണ് ഇത്തരത്തില് 30 ലക്ഷം രൂപ തട്ടിയതായി പോലീസില് പരാതി നല്കിയത്. ചെറിയ തുക പ്രതിമാസം നിക്ഷേപിച്ച് സ്വര്ണം വാങ്ങുന്നതിനുള്ള പദ്ധതിയും ജ്വല്ലറിയില് ഉണ്ടായിരുന്നു. ഇങ്ങനെ പണം നിക്ഷേപിച്ചവരും വഞ്ചിതരായി. പണം നഷ്ടമായ കുറച്ചുപേര് മാത്രമേ പരാതിയുമായി എത്തിയിട്ടുള്ളൂ. പഴയ സ്വര്ണം നല്കിയവരില് കൂടുതലും വീട്ടമ്മമാരാണെന്നാണ് സൂചന. മുസ് ലിം ലീഗിലെ ഭാരവാഹിത്വം ഉപയോഗപ്പെടുത്തിയാണ് നൗഷാദ് ആളുകളെ സമീപിച്ചത്. നേതാക്കളുടെ ശിപാര്ശയിലും പണം നിക്ഷേപിച്ചവരുണ്ട്. പരാതി ഉയര്ന്നതിനെത്തുടര്ന്ന് എട്ടുമാസം മുമ്ബ് നൗഷാദിനെ മാര്ക്കറ്റിംഗ് വിഭാഗത്തില്നിന്ന് ഒഴിവാക്കിയിരുന്നതായി സി.കെ. ഗോള്ഡ് ഉടമകള് പറഞ്ഞു. ഒരാഴ്ചയായി നൗഷാദിനെ കാണാനില്ല. ഇയാള് ഗള്ഫിലേക്ക് കടന്നതായാണ് സൂചന. ലീഗ് നേതൃത്വത്തിലുള്ളവര് ഇത്തരത്തില് വ്യാപകമായി ആരോപണങ്ങളില്പ്പെടുന്നത് പാര്ട്ടിക്ക് വലിയ ക്ഷീണമുണ്ടാക്കുന്നതായി പാര്ട്ടി പ്രവര്ത്തകര് ആരോപിക്കുന്നു. കാസര്ഗോട്ടെ ഫാഷന് ഗോള്ഡ് തട്ടിപ്പ്, ചപ്പാരപ്പടവ് ഇറച്ചി സൊസൈറ്റി, കമ്ബില് എന്ആര്ഐ റിലീഫ് കോ ഓപ്പറേറ്റീവ് സൊസൈറ്റി നടത്തിയ മണല് വാരല് അഴിമതി തുടങ്ങിയ ആരോപണങ്ങള്ക്കു പിന്നാലെയാണ് പുതിയ അഴിമതി ആരോപണം.